
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 190 

16 Νοεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

356. Κατάργηση Αμίσθου Προξενείου της Ελλάδος 

στο Βαλπαραΐσο της Χιλής και αντίστοιχη διεύ¬ 
ρυνση περιφέρειας δικαιοσύνης του Προξενικού 
Γραφείου της Πρεσβείας της Ελλάδος στο Σα¬ 
ντιάγο . 1 

357. Μετατροπή του «Σουηδικού Οίκου Ευγηρίας Ηγου¬ 

μενίτσας» σε «θεραπευτήριο Χρονιών Παθήσεων 
Ηγουμενίτσας» και έγκριση του Οργανισμού διοίκη¬ 
σης και λειτουργίας του .2 

358. Μεταφορά μέρους των πλεονασμάτων του Κλάδου 

Πρόνοιας του Επικουρικού Ταμείου Εργατοϋπαλλή¬ 
λων Μετάλλου, στον Κλάδο Σύνταξης του ιδίου Τα¬ 
μείου .3 

ΑΠΟΦΑΣΕΙΣ 

Τροποποίηση των διατάξεων της ΠΔ/ΤΕ 336/29.2.84, 
όπως ισχύει, σχετικά με τη σύνθεση της Επιτροπής Συ¬ 
ναλλάγματος ..4 

Διορθώσεις σφαλμάτων 

Διόρθωση σφάλματος στο ΦΕΚ 144/31.8.94 (τ. Α') στο 
Π.Δ. 263/31.8.1994 αρμοδιότητος Υπουργείου 
Εσωτερικών . 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 356 
Κατάργηση Αμίσθου Προξενείου της Ελλάδος στο Βαλπα- 
ραΐσο της Χιλής και αντίστοιχη διεύρυνση περιφέρειας 
δικαιοσύνης του Προξενικού Γ ραφείου της Πρεσβείας 
της Ελλάδος στο Σαντιάγο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 24 παρ. 6 και 26 παρ. 1 του Ν. 419/1976 
«Περί Οργανισμού του Υπουργείου Εξωτερικών» (Α 221). 


β. Το άρθρο 24 παρ. 5 του Νόμου 1558/1985 «Κυβέρ¬ 
νηση και Κυβερνητικά Όργανα»(Α 137). 

γ. Τη γνωμοδότηση της Πρεσβείας της Ελλάδος στο Σα¬ 
ντιάγο με αριθμό Φ.609.2/34/ΑΣ 181/28.2.94. 

δ. Το άρθρο 27 του Νόμου 2081/1992 (Α 154) και το 
γεγονός ότι από τις διατάξεις του παρόντος διατάγματος 
δεν προκαλείται δαπάνη σε βάρος του κρατικού προϋπο¬ 
λογισμού. 

ε. Το Π. Διάταγμα 386/1993 «Ίδρυση Προξενικών Γρα¬ 
φείων στις Πρεσβείες της Ελλάδος στο Μπακού, Ερεβάν, 
Κίεβο, Λίμα και Σαντιάγο και κατάργηση Αμίσθων Γενικών 
Προξενείων της Ελλάδος σε Λίμα και Σαντιάγο» (Α 165). 

στ. Την 583/1994 γνωμοδότηση του Συμβουλίου της 
Επικράτειας, μετά από πρόταση των Υπουργών Προε¬ 
δρίας της Κυβέρνησης, Εξωτερικών και Οικονομικών, 
αποφασίζουμε: 

Άρθρο 1 

Τ ο Άμισθο Προξενείο της Ελλάδος στο Βαλπαραΐσο της 
Χιλής καταργείται. 

Άρθρο 2 

Η περιφέρεια δικαιοδοσίας του Προξενικού Γραφείου 
της Ελλάδος στο Σαντιάγο διευρύνεται περιλαμβάνουσα 
επιπλέον τις εξής περιοχές: τέταρτο και πέμπτο διοικη¬ 
τικό διαμέρισμα καθώς και λιμάνι 3ΑΝ ΑΝΤΟΝΙΟ. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 5 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

Α. ΠΕΠΟΝΗΣ Κ. ΠΑΠΟΥΛΙΑΣ 

ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 357 
Μετατροπή του «Σουηδικού Οίκου Ευγηρίας Ηγουμενί¬ 
τσας» σε «θεραπευτήριο Χρονιών Παθήσεων Ηγουμε¬ 
νίτσας» και έγκριση του Οργανισμού διοίκησης και λει¬ 
τουργίας του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 39 και 48 του Ν. 2082/92 
περί «Αναδιοργάνωσης της Κοινωνικής Πρόνοιας και κα¬ 
θιέρωσης νέων θεσμών Κοινωνικής Προστασίας». 

2. Το άρθρο 29Α του Ν. 1558/1985, όπως προσετέθει 
με το άρθρο 27 του Ν. 2081/1992 με το οποίο καθορίζε¬ 
ται έλεγχος των δαπανών που προκαλούν οι κανονιστικές 
διοικητικές πράξεις (ΦΕΚ 154 τ.Α/92). 

3. Τις διατάξεις του άρθρου 6 παρ. 5 του Ν. 2026/92 
«Ρύθμιση θεμάτων οργάνωσης κ.λπ.» (ΦΕΚ 43 Α). 

4. Την αριθ. ΔΥ3α/οικ. 850/25.10.93 (Β 832) κοινή 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων, για την ανάθεση 
αρμοδιοτήτων στον Υφυπουργό Υγείας, Πρόνοιας και Κοι¬ 
νωνικών Ασφαλίσεων Εμμ. Σκουλάκη. 

5. Τις διατάξεις του άρθρου 36 παρ. 15 του Ν. 2190/ 

1994 (Α 28) «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

6. Το γεγονός ότι από τις διατάξεις του παρόντος Π. Δ/ 
τος ως προκύπτει από την αριθ. Π4β/οικ. 1501/29.3.94 
Οικονομική έκθεση της Δ/νσης Οικονομικών του Υπουρ¬ 
γείου Υγείας, Πρόνοιας και Κοινωνικών Ασφαλίσεων προ- 
καλείται δαπάνη σε βάρος του Νομαρχιακού Προϋπολογι¬ 
σμού σε ετήσια βάση το ύψος της οποίας υπολογίζεται να 
ανέλθει σε 85.000.000 δρχ. 

Για το οικονομικό έτος 1994 το ύψος της δαπάνης υπο¬ 
λογίζεται ότι δεν θα υπερβεί τα 50.000.000 δρχ. και θα 
καλυφθεί από τις πιστώσεις του Νομαρχιακού Προϋπολο¬ 
γισμού ΚΑΕ 2844, των δε επομένων ετών από τις πιστώ¬ 
σεις που θα εγγράφονται στο Νομαρχιακό Προϋπολογι¬ 
σμό. 

7. Την αριθμ. 10/29.3.1989 απόφαση του Διοικητή 
Συμβουλίου του «Σουηδικού Οίκου Ευγηρίας Ηγουμενί¬ 
τσας». 

8. Την αριθ. 350/94 γνωμοδότηση του Συμβουλίου της 
Επικράτειας με πρόταση των Υπουργών Προεδρίας της 
Κυβέρνησης, Οικονομικών και του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο 1 
Μετατροπή 

Το Ίδρυμα «Σουηδικός Οίκος Ευγηρίας (ΝΠΔΔ)», που 
συστήθηκε με τις διατάξεις του Β.Δ. 186/1961 (Α' 53), 
μετατρέπεται, από την δημοσίευση του παρόντος Διατάγ¬ 
ματος, σε θεραπευτήριο Χρονιών Παθήσεων (Ν.Π.Δ.Δ.) 
με την επωνυμία «θεραπευτήριο Χρονιών Παθήσεων 
Ηγουμενίτσας» με έδρα την Ηγουμενίτσα Ν. Θεσπρωτίας 


και υπό την εποπτεία του Υπουργείου Υγείας, Πρόνοιας 
και Κοινωνικών Ασφαλίσεων. 

Αρθρο 2 

Σκοπός 

Σκοπός του θεραπευτηρίου είναι: 

1. Η περίθαλψη πενήντα (50) ατόμων χρονίως πασχό- 
ντων, μη αυτοεξυπηρετουμένων και των δύο φύλων από 
18 ετών και πάνω, απ’ όλα τα διαμερίσματα της χώρας, 
προτιμωμένων αυτών που κατάγονται από το Νομό Θε¬ 
σπρωτίας. 

2. Η περίθαλψη (20) είκοσι ενηλίκων αυτοεξυπηρετου¬ 
μένων ατόμων από 65 ετών και άνω. 

3. Η αποκατάσταση (Λειτουργική, Κοινωνική, Επαγγελ¬ 
ματική) τόσο των περιθαλπομένων στο θεραπευτήριο, 
όσο και άλλων ατόμων χρονίως πασχόντων, που κατοικούν 
στο Νομό Θεσπρωτίας, με ανάπτυξη εξωτερικού προ¬ 
γράμματος. 

Αρθρο 3 

Παρεχόμενη Περίθαλψη 

Το Ίδρυμα παρέχει στα άτομα που περιθάλπει υγιεινή 
στέγη και διατροφή, κατάλληλο ρουχισμό, ιατροφαρμα¬ 
κευτική περίθαλψη, φυσικοθεραπεία, εργοθεραπεία και 
αποκατάσταση (λειτουργική, κοινωνική, επαγγελματική) 
ενώ παράλληλα φροντίζει για την εισαγωγή όσων έχουν 
ανάγκη, σε κατάλληλο νοσηλευτικό ίδρυμα. 

Επίσης επιδιώκεται η ψυχική τόνωση και η κοινωνική 
αποκατάσταση των περιθαλπομένων με την εφαρμογή 
διαφόρων ψυχαγωγικών και εκπαιδευτικών προγραμμά¬ 
των. 

Το πρόγραμμα αποκατάστασης αναπήρων δύνανται να 
παρακολουθήσουν κι άλλα ανάπηρα άτομα, εκτός των πε- 
ριθαλπομένων, που κατοικούν στην περιοχή της έδρας 
του ιδρύματος. 

Αρθρο 4 

Προϋποθέσεις εισαγωγής 

1. Στο ίδρυμα εισάγονται άτομα και των δύο φύλων, ηλι¬ 
κίας από 18 ετών και πάνω χρονίως πάσχοντα, απ’ όλα τα 
διαμερίσματα της χώρας και κατά προτίμηση από το Νομό 
Θεσπρωτίας, αφού προσκομιστούν τα παρακάτω δικαιο- 
λογητικά: 

α. Αίτηση 

β. Αποδεικτικό στοιχείων ταυτότητας 

γ. Έκθεση κοινωνικής έρευνας με πρόταση εισαγωγής 
στο Ιδρυμα 

δ. Ιατρικό πιστοποιητικό για την αιτία του χρόνιου νοσή¬ 
ματος, στο οποίο θα αναγράφεται ότι το άτομο που έχει 
ανάγκη ιδρυματικής περίθαλψης δεν φέρει σύνδρομο δια¬ 
νοητικής αναπηρίας ή φέρει σύνδρομο το οποίο δεν φθά¬ 
νει μέχρι διεγέρσεων, ώστε να γίνεται ανήσυχο και ακα¬ 
τάλληλο για συμβίωση, δεν πάσχει από μολυσματική νόσο, 
συφιλίδα, φυματίωση και από βαρύ νόσημα που να χρειά¬ 
ζεται ειδική νοσηλεία, ή από καρκίνο. 

2. Οι περιθαλπομένοι συμμετέχουν στη δαπάνη περί¬ 
θαλψής τους ανάλογα με τις οικονομικές δυνατότητάς 

τους. Η συμμετοχή καθορίζεται από το Διοικητικό Συμ¬ 
βούλιο βάσει τιμολογίου με κλίμακα ανάλογη με το ύψος 
του εισοδήματος του κάθε περιθαλπομένου. 

3. Οι εισαγόμενοι στο ίδρυμα με απόφαση που βεβαιώ¬ 
νει οικονομική αδυναμία σύμφωνα με τις διατάξεις του 
Ν.Δ. 57/1973 (Α 149) απαλλάσσονται από την καταβολή 
τροφείων - νοσηλειών, εκτός αν από την ίδια απόφαση 
προβλέπεται συμμετοχή. 

Δύναται το ίδρυμα να ζητήσει την έκδοση της απόφασης 
του Νομάρχη που προβλέπεται από τις διατάξεις του Ν.Δ. 
57/73 και κατά τη διάρκεια περίθαλψης κάποιου ατόμου. 

Αρθρο 5 
Διοίκηση 

Το Ίδρυμα διοικείται από 7μελές Διοικητικό Συμβούλιο 
(Δ.Σ.), το οποίο διορίζεται με ισάριθμα αναπληρωματικά 
μέλη με απόφαση του οικείου Νομάρχη και αποτελείται 
από: 

α. Τον Πρόεδρο, ο οποίος λόγω της επαγγελματικής 
απασχόλησης ή της επιστημονικής κατάρτισης κρίνεται 
κατάλληλος να ανταποκριθεί στο έργο της κοινωνικής 
προστασίας των χρονίως πασχόντων ατόμων. 

β. Έναν αιρετό εκπρόσωπο των περιθαλπομένων ή των 
κηδεμόνων τους. 

γ. Έναν αιρετό εκπρόσωπο των εργαζομένων, 
δ. Έναν εκπρόσωπο της Τοπικής Αυτοδιοίκησης, που 
ορίζεται από την Κεντρική Ένωση Δήμων και Κοινοτήτων 
Ελλάδος (ΚΕΔΚΕ). 

ε. Έναν εκπρόσωπο του Υπουργείου Υγείας, Πρόνοιας 
και Κοινωνικών Ασφαλίσεων (Διοικητικό υπάλληλο ή Κοι¬ 
νωνικό Λειτουργό). 

στ. Δύο πρόσωπα κύρους με κοινωνική δράση. 

Οι αιρετοί εκπρόσωποι των περιθαλπομένων ή των κη¬ 
δεμόνων τους και των εργαζομένων εκλέγονται εφ’ όσον 
δεν υπάρχουν αντίστοιχοι σύλλογοι. Αν όμως υπάρχουν 
αντίστοιχοι σύλλογοι οι εκπρόσωποι των περιθαλπομένων 
ή των κηδεμόνων τους και των εργαζομένων προτείνονται 
από τους συλλόγους. 

Το Δ.Σ. εκλέγει στην πρώτη του συνεδρίαση μεταξύ των 
μελών του έναν Αντιπρόεδρο, με μυστική ψηφοφορία των 
παρόντων μελών. Η διάρκεια της θητείας του Δ.Σ. είναι 
τριετής. 

Αρθρο 6 

Λειτουργία Διοικητικού Συμβουλίου 

1. Το Διοικητικό Συμβούλιο συνεδριάζει τακτικά δύο φο¬ 
ρές το μήνα και έκτακτα όταν παρίσταται ανάγκη, καθώς 
επίσης και όταν ζητηθεί με έγγραφη αίτηση τεσσάρων (4) 
τουλάχιστον μελών αυτού, πάντοτε όμως με πρόσκληση 
του Προέδρου. 

2. Στις συνεδριάσεις του Δ.Σ. μετέχει ο Προϊστάμενος 
του Ιδρύματος, ως εισηγητής, χωρίς ψήφο. 

3. Τα θέματα που είναι για συζήτηση καταχωρούνται 
στην ημερήσια διάταξη, η οποία κοινοποιείται έγκαιρα στα 
μέλη του Διοικητικού Συμβουλίου μαζί με την πρόσκληση 
για συνεδρίαση. Σε επείγουσες περιπτώσεις η κλήτευση 
μπορεί να γίνει και με τηλεφώνημα ή τηλεγράφημα, θέ¬ 


ματα που δεν αναγράφονται στην ημερήσια διάταξη δεν 
συζητούνται εκτός και αν πρόκειται για επείγοντα θέματα 
και αποφασίσουν την συζήτηση όλα τα παρόντα μέλη του 
Διοικητικού Συμβουλίου. 

4. Τα πρακτικά κάθε συνεδριάσεως επικυρώνονται από 
το Δ.Σ. στην επόμενη συνεδρίαση και καταχωρούνται από 
το γραμματέα σε ειδικό βιβλίο πρακτικών μονογραμμένο 
από τον Πρόεδρο. 

Τα πρακτικά υπογράφονται από τον Πρόεδρο ή τον 
Προεδρεύοντα και τον Γραμματέα. 

5. Ουδεμία απόφαση του Δ.Σ. εκτελείται αν δεν έχουν 
επικυρωθεί τα πρακτικά της συνεδριάσεως στην οποία 
πάρθηκε η απόφαση. Προκειμένου για εξαιρετικές περι¬ 
πτώσεις, για τις οποίες η εκτέλεση δεν επιδέχεται ανα¬ 
βολή, δύναται το Δ.Σ. με ειδική απόφαση να θεωρεί ως 
επικυρωμένα τα σχετικά πρακτικά για τα θέματα αυτά με 
σκοπό την άμεση εκτέλεση της απόφασης. 

6. Το Δ.Σ. για να έχει απαρτία πρέπει τα μέλη που βρί¬ 
σκονται στη συνεδρίαση να είναι περισσότερα από τα μέλη 
που απουσιάζουν. 

Οι αποφάσεις του Δ.Σ. λαμβάνονται με ψηφοφορία και 
με πλειοψηφία των παρόντων μελών. Σε περίπτωση ισο- 
ψηφίας υπερισχύει η ψήφος του Προέδρου ή αυτού που 
προεδρεύει. 

7. Οταν μέλος του Δ.Σ. απουσιάζει αδικαιολόγητα σε 
δύο συνεχείς συνεδριάσεις, αντικαθίσταται με απόφαση 
του Νομάρχη ύστερα από αναφορά του Προέδρου του 
Δ.Σ. 

Επίσης επί απουσίας σε δύο συνεχείς συνεδριάσεις των 
αιρετών εκπροσώπων των εργαζομένων και περιθαλπομέ- 
νων κινείται η διαδικασία εκλογής νέων εκπροσώπων. 

8. Γραμματέας του Δ.Σ. ορίζεται υπάλληλος του Ιδρύμα¬ 
τος με απόφασή του. 

Αρθρο 7 

Αρμοδιότητες του Διοικητικού Συμβουλίου 
Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του ιδρύ¬ 
ματος σύμφωνα με τις διατάξεις που ισχύουν κάθε φορά. 

2. Εγκρίνει τις απαιτούμενες δαπάνες για τη λειτουργία 
του ιδρύματος μέσα στα όρια των πιστώσεων του προϋπο¬ 
λογισμού, του οποίου δύναται να ζητήσει από την οικεία 
Νομαρχία την τροποποίηση και αναμόρφωση μέσα στο οι¬ 
κονομικό έτος με την διαδικασία του άρθρου 10 του παρό¬ 
ντος. 

3. Διορίζει όλο το προσωπικό, σύμφωνα με τη νόμιμό 
διαδικασία ασκεί σύμφωνα με τις διατάξεις που ισχύουν 
κάθε φορά τις αρμοδιότητες που αναφέρονται στην υπη=! 
ρεσιακή κατάσταση και τον πειθαρχικό έλεγχο του προσω¬ 
πικού. 

4. Αποφασίζει για τα εισαγόμενα άτομα σύμφωνα με τις 
προϋποθέσεις του άρθρου 4 του παρόντος. 

5. Είναι αρμόδιο για όλα τα θέματα, που σχετίζονται με 
την πορεία των εργασιών του ιδρύματος, εκτός από εκείνα 

για τα οποία προβλέπεται από ειδικές διατάξεις αρμοδιό¬ 
τητα άλλων οργάνων του νομικού μητρώου. 

Άρθρο 8 

Αρμοδιότητες του Προέδρου 
του Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες: 

1. Εκπροσωπεί το ίδρυμα στις δικαστικές και εξώδικες 
υποθέσεις του και διορίζει του δικαστικούς πληρεξου¬ 
σίους με σύμφωνη γνώμη του Δ.Σ. 

2. Προσκαλεί τα μέλη του Δ.Σ. στις συνεδριάσεις, κα¬ 
ταρτίζει με τον Προϊστάμενο των Υπηρεσιών του Ιδρύμα¬ 
τος την ημερήσια διάταξη των προς συζήτηση θεμάτων και 
υπογράφει τις προσκλήσεις στις οποίες ορίζεται ο τόπος, 
η ημέρα και ώρα της συνεδριάσεως. Στην ημερήσια διά¬ 
ταξη περιέχονται περιληπτικά τα θέματα που θα συζητη¬ 
θούν. 

3. Υπογράφει όλα τα έγγραφα του Ιδρύματος, καθώς και 
τις επιταγές και εντάλματα, τα οποία προσυπογράφουν ο 
Προϊστάμενος των Υπηρεσιών του Ιδρύματος και ο Λογι- 
στής. Δύναται να εξουσιοδοτήσει τον Προϊστάμενο των 
Υπηρεσιών του Ιδρύματος για την υπογραφή εγγράφων. 

4. Ασκεί στο προσωπικό του Ιδρύματος τις αρμοδιότη¬ 
τες που του παρέχουν οι νόμοι και συντάσσει τις υπηρε¬ 
σιακές εκθέσεις του Προϊσταμένου των Υπηρεσιών του 
Ιδρύματος. 

Άρθρο 9 

Πόροι του Ιδρύματος 

Πόροι του Ιδρύματος είναι: 
α. Κρατική επιχορήγηση. 

β. Εσοδα από την εκμετάλλευση της περιουσίας του. 
γ. Τροφεία από τους περιθαλπομένους. 

δ. Εισφορές, δωρεές, κληρονομιές, κληροδοσίες στο 
Ίδρυμα. 

ε. Κάθε άλλο νόμιμο έσοδο. 

Άρθρο 10 
Προϋπολογισμός 

Ο προϋπολογισμός καταρτίζεται από τον Προϊστάμενο 
των Υπηρεσιών του Ιδρύματος σύμφωνα με όσα προβλέ- 
πονται από τις κείμενες διατάξεις, με βάση την προγραμ¬ 
ματισμένη από το Δ.Σ. δραστηριότητα, ψηφίζεται από το 
Δ.Σ. και εγκρίνεται από το Νομάρχη. 

Αντίγραφο του εγκριθέντος προϋπολογισμού υποβάλ¬ 
λεται στο Υπουργείο Υγείας, Πρόνοιας και Κοινωνικών 
Ασφαλίσεων. 

Άρθρο 11 
Εισπράξεις Εσόδων 

1. Τα κεφάλαια και οι πόροι του ιδρύματος κατατίθενται 
απ ευθείας σε τηρούμενο λογαριασμό στο υποκατάστημα 
της Τράπεζας Ελλάδος ή της Εθνικής Τράπεζας ή της 
Εμπορικής Τράπεζας. 

2. Ειδικές πιστώσεις ή κεφάλαια που πλεονάζουν μετα- 
φέρονται σε ειδικούς λογαριασμούς διαθεσίμου με τόκο ή 


χωρίς τόκο, ανάλογα με την προέλευσή τους. Η μεταφορά 
από τον λογαριασμό ταμειακής διαχείρισης και η επανα¬ 
φορά σ’ αυτόν, γίνεται με εντολή του Προϊσταμένου των 
Υπηρεσιών του ιδρύματος ή οίκοθεν από την Τράπεζα της 
Ελλάδας ή την Εθνική Τράπεζα της Ελλάδας ή την Εμπο¬ 
ρική Τράπεζα, σύμφωνα με τα οριζόμενα από την παρά¬ 
γραφο 3 του άρθρου 4 του Α.Ν. 1611/1950, όπως συ¬ 
μπληρώθηκε με το άρθρο 2 του Ν. Δ/τος 2999/54. 

Άρθρο 12 
Πληρωμές Δαπανών 

Κάθε πληρωμή ενεργείται με χρηματικό ένταλμα, το 
οποίο υπογράφεται από τον Πρόεδρο του Δ.Σ. ή από άλλο 
μέλος αυτού, ειδικά εξουσιοδοτημένο καθώς και από τον 
Προϊστάμενο των Υπηρεσιών του Ιδρύματος και το Λογι¬ 
στή, η δε καταβολή του ποσού αυτού, ενεργείται με έκ¬ 
δοση ισόποσης επιταγής, σε βάρος του λογαριασμού που 
τηρεί το ίδρυμα στο υποκατάστημα της Τράπεζας της Ελ¬ 
λάδας ή της Εθνικής Τράπεζας της Ελλάδας ή της Εμπορι¬ 
κής Τράπεζας. 

Οι επιταγές υπογράφονται, όπως και τα εντάλματα πλη¬ 
ρωμής. 

Άρθρο 13 
Εκτέλεση Δαπανών 

Οι δαπάνες του Ιδρύματος εκτελούνται σύμφωνα με τις 
διατάξεις περί Λογιστικού των Ν.Π.Δ.Δ. και της νομοθε¬ 
σίας περί εκτελέσεως Δημοσίων Έργων. 

Άρθρο 14 

Βασική Διάρθρωση των Υπηρεσιών 

1. Υπηρεσίες του ιδρύματος αποτελούν Διεύθυνση, η 
οποία συγκροτείται από τα παρακάτω τμήματα: 

α. Τμήμα Χρονίως Πασχόντων. 

β. Τμήμα Υπερηλίκων. 

γ. Τμήμα Φυσικής Αποκατάστασης και Επαγγελματικής 
Κατάρτισης. 

δ. Τμήμα Διοικητικού. 

2. α) Το Τμήμα Χρονίως Πασχόντων είναι αρμόδιο για 
κάθε θέμα που αναφέρεται στην προστασία που παρέχε¬ 
ται από το ίδρυμα στα χρονίως πάσχοντα άτομα. 

β) Το Τμήμα υπερηλίκων είναι αρμόδιο για κάθε θέμα 
που αναφέρεται στην προστασία που παρέχεται από το 
ίδρυμα στα υπερήλικα αυτοεξυπηρετούμενα άτομα. 

γ) Το Τμήμα Φυσικής Αποκατάστασης και Επαγγελματι¬ 
κής Κατάρτισης είναι αρμόδιο για κάθε θέμα που αναφέ- 
ρεται στη Φυσική Αποκατάσταση των περιθαλπομένων 
καθώς και στην επαγγελματική κατάρτιση τόσο των περι- 
θαλπομένων όσο και των λοιπών μειονεκτούντων ατόμων 
από ί8 ετών και πάνω. 

δ) Το Τμήμα Διοικητικού είναι αρμόδιο για τον χειρισμό 
κάθε θέματος, που αναφέρεται στη γενική κατάσταση του 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


2241 


προσωπικού του ιδρύματος, στα οικονομικά και στη δια¬ 
χείριση της περιουσίας του καθώς και στο χειρισμό θεμά¬ 
των γραμματείας. 

Άρθρο 15 
Προσωπικό 
1. Μόνιμο προσωπικό. 

Οι θέσεις του προσωπικού διαρθρώνονται κατά κλά¬ 
δους και ειδικότητες, όπως παρακάτω: 

Κατηγορία ΠΕ 

Κλάδος ΠΕ Διοικητικός - Οικονομικός, θέσεις μία (1). 
Κλάδος ΠΕ Ψυχολόγων, θέσεις μία (1). 

Κλάδος ΠΕ Ιατρών ειδικοτήτων Γενικής Ιατρικής ή Πα¬ 
θολογίας, θέσεις μία (1) και Φυσικής Ιατρικής και Αποκα¬ 
τάστασης, θέσεις μία (1). 

Κατηγορία ΤΕ 

Κλάδος ΤΕ Διοικητικός - Λογιστικός, θέσεις μία (1). 
Κλάδος ΤΕ Νοσηλευτικής, θέσεις δύο (2). 

Κλάδος ΤΕ Επισκεπτριών Υγείας, θέσεις μία (1). 
Κλάδος ΤΕ Κοινωνικής Εργασίας, θέση μία (1). 

Κλάδος ΤΕ Φυσικοθεραπείας, θέσεις δύο (2). 

Κλάδος ΤΕ Εργοθεραπείας, θέση μία (1). 

Κατηγορία ΔΕ 

Κλάδος ΔΕ Διοικητικός - Λογιστικός, θέσεις δύο (2). 
Κλάδος ΔΕ Νοσηλευτικής, θέσεις οκτώ (8). 

Κλάδος ΔΕ Μαγείρων, θέσεις δύο (2). 

Κλάδος ΔΕ Τεχνικός, θέσεις τέσσερις (4). 

Οι παραπάνω θέσεις ΔΕ Τεχνικού ορίζονται ως ακολού¬ 
θως: 

Μία (1) θέση Ηλεκτρολόγου. 

Μία (1) θέση Υδραυλικού - Συντηρητή κτιρίου - Βοηθη¬ 
τικών Τεχνικών Εργασιών. 

Μία (1) θέση Οδηγού Αυτοκινήτων. 

Μία (1) θέση Ράπτριας. 

Κατηγορία ΥΕ 

Κλάδος ΥΕ Βοηθητικού Προσωπικού, θέσεις μία (1). 
Κλάδος ΥΕ Νυκτοφυλάκων, θέσεις δύο (2). 

Κλάδος ΥΕ Βοηθητικού Προσωπικού μαγειρείου (για 
εργασίες Βοηθού Μάγειρα, Πλύντου μαγειρικών σκευών, 
Τραπεζοκόμων και λοιπών εργασιών μαγειρείου), θέσεις 
πέντε (5). 

Κλάδος ΥΕ Προσωπικού Καθαριότητας, θέσεις πέντε 
(5). 

Κλάδος ΥΕ Εργατών, θέσεις μία (1). 

Κλάδος ΥΕ Βοηθητικού Υγειονομικού Προσωπικού, θέ¬ 
σεις δέκα οκτώ (18). 

Από τις παραπάνω θέσεις του κλάδου ΥΕ Βοηθητικού 
Υγειονομικού Προσωπικού οι οκτώ (8) καλύπτονται μόνον 
εφόσον είναι αδύνατη η πλήρωση των οκτώ (8) θέσεων 
του κλάδου ΔΕ Νοσηλευτικής. 

2. Προσωπικό ιδιωτικού δικαίου, 
α) Προσωπικό με σχέση εργασίας ιδιωτικού δικαίου ορι¬ 
σμένου χρόνου: 

Τρεις (3) θέσεις Τεχνιτών - Εκπαιδευτών. 


β) Προσωπικό με σχέση εργασίας ιδιωτικού δικαίου αο¬ 
ρίστου χρόνου τρεις (3) θέσεις. 

Μία (1) θέση Καθαρίστριας (προσωρινή). 

Μία (1) θέση Πλύντριας (προσωρινή). 

Μία (1) θέση Κουρέα (προσωρινή). 

Οι ειδικότητες των Τεχνιτών - Εκπιδευτικών καθορίζο¬ 
νται κάθε φορά από το Διοικητικό Συμβούλιο ανάλογα με 
τις λειτουργικές δυνατότητες των περιθαλμπομένων εκεί¬ 
νων που κρίνονται για επαγγελματική κατάρτιση. 

3. Οι προσωρινές θέσει καταργούνται μόλις κενωθούν 
καθ’ οιονδήποτε τρόπο. 

4. Από τις οργανικές θέσεις των μονίμων υπαλλήλων 
δεν πληρούνται αριθμός ίσος με τους υπηρετούντες σε 
προσωρινές θέσεις Ι.Δ. 

Άρθρο 16 
Προσόντα διορισμού 

Προσόντα διορισμού ορίζοντα τα προβλεπόμενα κατά 
περίπτωση κλάδου και ειδικότητας στο Π.Δ. 194/3.5.88 
(Α’ 84), όπως αυτό ισχύει κάθε φορά. 

Ειδικότερα, για τον κλάδο ΔΕ Νοσηλευτικής, ορίζεται 
πτυχίο, αντίστοιχης ειδικότητας Επαγγελματικού Λυκείου 
ή αναγνωρισμένης Μέσης Τεχνικής Επαγγελματικής Νο¬ 
σηλευτικής Σχολής, αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων ή πτυχίο 
των πρώην Σχολών ΔΕ Νοσηλευτικής μονοετούς φοίτη¬ 
σης. 

Για τις θέσεις των Τεχνιτών — Εκπαιδευτών με σχέση 
εργασίας ιδιωτικού δικαίου, ορίζονται τα προβλεπόμενα 
κατά περίπτωση ειδικότητας από το Π.Δ. 194/88 για τον 
κλάδο ΔΕ Τεχνικό. 

Άρθρο 16 
Προϊστάμενοι 

1. Της Διεύθυνσης του Ιδρύματος προΐσταται υπάλλη¬ 
λος του κλάδου ΠΕ Διοικητικού - Οικονομικού. 

2. Του Τμήματος Χρονίως Πασχόντων, υπάλληλος του 
κλάδου ΠΕ Ιατρών ειδικοτήτων. 

3. Του Τμήματος αυτοεξυπηρετουμένων ηλικιωμένων, 
υπάλληλος του κλάδου ΠΕ Ιατρών ειδικοτήτων. 

4. Του Τμήματος Φυσικής Αποκατάστασης και Επαγ¬ 
γελματικής Κατάρτισης, υπάλληλος του κλάδου ΠΕ Φυσι¬ 
κής Ιατρικής και Αποκατάστασης ή του κλάδου ΠΕ Ψυχο¬ 
λόγων ή ΤΕ Κοινωνικής Εργασίας ή ΤΕ Φυσικοθεραπείας 
ή ΤΕ Εργοθεραπείας. 

5. Του Τμήματος Διοικητικού, υπάλληλος του κλάδου 
ΤΕ Διοικητικού - Λογιστικού ή ΔΕ Διοικητικού - Λογιστι¬ 
κού. 

Άρθρο 18 

Εσωτερικός Κανονισμός - Καταργούμενες 
Διατάξεις 

Ολα τα λεπτομερέστερα θέματα που ανάγονται στην 
κανονική και εύρυθμη λειτουργία του Ιδρύματος, ως και τα 
καθήκοντα των εργαζομένων στο Ίδρυμα, εφόσον είναι 
όευτερευούσης σημασίας, ρυθμίζονται με εσωτερικό κα¬ 
νονισμό λειτουργίας που συντάσσεται απο το Διοικητικό 

Συμβούλιο και εγκρίνεται με απόφαση του οικείου Νο¬ 
μάρχη. 

Από της ισχύος του παρόντος καταργούνται οι διατάξεις 
των Β.Δ. 186/1961 (Α' 53) και 717/1970 (Α'236) και του 
Π.Δ. 616/1985 (Α' 226). 

Άρθρο 19 

Περιουσία του Ιδρύματος 

1. Όλη η κινητή και ακίνητη περιουσία του μετατρεπό- 
μενου Ιδρύματος μεταβιβάζεται στο «θεραπευτήριο Χρο¬ 
νιών Παθήσεων Ηγουμενίτσας». 

2. Κληροδοσίες, κληρονομιές και δωρεές που καταλή¬ 
φθηκαν υπέρ του μετατρεπόμενου «Σουηδικού Οίκου Ευ¬ 
γηρίας Ηγουμενίτσας» περιέρχονται στο Ίδρυμα «θερα¬ 
πευτήριο Χρονιών Παθήσεων Ηγουμενίτσας». 

Άρθρο 20 

Μεταβατικές διατάξεις 

1. Οι υπηρετούντες κατά τη δημοσίευση του παρόντος 
μόνιμοι υπάλληλοι του «Σουηδικού Οίκου Ευγηρίας Ηγου¬ 
μενίτσας» κατατάσσονται στις προβλεπόμενες αντίστοι¬ 
χες ομοιόβαθμες θέσεις των οικείων κλάδων. 

2. Οι υπηρετούντες, κατά τη δημοσίευση του παρόντος, 
σε προσωρινές θέσεις με σχέση εργασίας Ι.Δ. διατηρού¬ 
νται στις θέσεις της παρ. 2 του άρθρου 15 μέχρι την καθ’ 
οιονδήποτε τρόπο αποχώρησή τους από την Υπηρεσία, 
οπότε οι θέσεις καταργούνται αυτοδικαίως. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση του παρόντος 
διατάγματος. 

Αθήνα, 5 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤ. ΠΕΠΟΝΗΣ ΑΛ. ΠΑΠΑΑΟΠΟΥΛΟΣ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΜΜ. ΣΚΟΥΛΑΚΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 358 
Μεταφορά μέρους των πλεονασμάτων του Κλάδου Πρό¬ 
νοιας του Επικουρικού Ταμείου Εργατοϋπαλλήλων Με¬ 
τάλλου, στον Κλάδο Σύνταξης του ιδίου Ταμείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΟΑΣ 

Έχοντας υπόψη: 

1. Τις διατάξεις του άρθρου 3 του Ν. 861/1979 (ΦΕΚ 
2Α'), όπως αντικαταστάθηκαν με τις διατάξεις του άρθρου 
8 του Ν. 1276/1982 (ΦΕΚ ΙΟΟΑ'). 

2. Τις διατάξεις των άρθρων 23 παρ. 1 περ. στ', 24 παρ. 

1 και 2 περ. γ’ και 27 παρ. 1 περ. δ' του Ν. 1558/1985 
(ΦΕΚ 137Α). 


3. Τις διατάξεις του άρθρου 29Α του Ν. 1558/1985, 
όπως προστέθηκαν με τις διατάξεις του άρθρου 27 του Ν. 
2081/1992 (ΦΕΚ 154 Α'). 

4. Την κοινή απόφαση του Πρωθυπουργού και του 
Υπουργού Οικονομικών αριθ. 1026431/268/0006Α/ 
2.3.1994 «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 154 Β'). 

5. Την κοινή απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων αριθμ. 
2024/26.10.1993 «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοιν. Ασφαλίσεων Φοίβο Ιω- 
αννίδη» (ΦΕΚ 833 Β'). 

6. Τη γνώμη του Διοικητικού Συμβουλίου του Επικουρι¬ 
κού Ταμείου Εργατοϋπαλλήλων Μετάλλου, που διατυπώ¬ 
θηκε στην 30η/28.7.1994 συνεδρίασή του. 

7. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

8. Την αριθμ. 527/1994 γνωμοδότηση του Συμβουλίου 
της Επικράτειας μετά από πρόταση του Υφυπουργού 
Υγείας, Πρόνοιας και Κοινωνικών Ασφαλίσεων και του 
Υπουργού Οικονομικών, αποφασίζουμε: 

Άρθρο μόνο 

1. Επιτρέπεται με απόφαση του Διοικητικού Συμβου¬ 
λίου του Ταμείου, η οποία εγκρίνεται από τον Υπουργό 
Υγείας, Πρόνοιας και Κοινωνικών Ασφαλίσεων, η μετα¬ 
φορά μέρους των πλεονασμάτων του Κλάδου Πρόνοιας 
στον Κλάδο Σύνταξης, για την αντιμετώπιση εκτάκτων και 
επειγουσών αναγκών αυτού. 

2. Η επιστροφή του μεταφερθέντος ποσού ενεργείται 
με την οριζόμενη από την παρ. 1 του παρόντος άρθρου 
διαδικασίας. 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 5 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 


ΔΗΜ. ΓΕΩΡΓΑΚΟΠΟΥΛΟΣ 

ΑΠΟΦΑΣΕΙ Σ 

(4) 

Τροποποίηση των διατάξεων της ΠΔ/ΤΕ 336/29.2.84, 
όπως ισχύει, σχετικά με τη σύνθεση της Επιτροπής Συ¬ 
ναλλάγματος. 

Πράξη Διοικητή αριθ. 2340/11.11.94 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Τις διατάξεις της ΠΔ/ΤΕ 336/29.2.84, όπως ισχύει, 
(τελευταία τροποποίηση ΠΔ/ΤΕ 2313/28.6.94), που ανα- 
φέρονται στη σύνθεση της Επιτροπής Συναλλάγματος. 

γ) Τη ΠΔ/ΤΕ 1817/3.10.90 σχετικά με τον ορισμό δικη¬ 
γόρου και οικονομολόγου ως μελών της πιο πάνω Επιτρο¬ 
πής, αποφάσισε τα ακόλουθα: 

Τροποποιούνται οι διατάξεις της παρ. II, εδάφ. Β1 της 
ΠΔ/ΤΕ 336/29.2.84, όπως ισχύει, που αφορούν στη σύν¬ 
θεση της Επιτροπής Συναλλάγματος και αντικαθίστανται 
ως εξής: 

Β. ΕΠΙΤΡΟΠΗ ΣΥΝΑΛΛΑΓΜΑΤΟΣ 

1. Σύνθεση 

Πρόεδρος: Ο Υποδιοικητής Ευάγγελος Κουράκος με 
αναπληρωτή του το Διευθυντή της Διεύθυνσης Διεθνών 
Συναλλαγών. 

Μέλη: Οι Διευθυντές των παρακάτω Διευθύνσεων της 
Τράπεζας με αναπληρωτές τους κατ’ αρχαιότητα Υπο¬ 
διευθυντές των ιδίων Διευθύνσεων: 

- Διεθνών Συναλλαγών 


- Εμπορικών Συναλλαγών με την Αλλοδαπή 

- Συναλλάγματος 

Ένας δικηγόρος της Διεύθυνσης Νομικών Υπηρε¬ 
σιών. 

Ένας οικονομολόγος της Διεύθυνσης Οικονομικών Με¬ 
λετών. 

Οι δύο τελευταίοι ορίζονται με Πράξη του Διοικητή. 

Χρέη Γραμματέα και αναπληρωτή του ασκούν υπάλλη¬ 
λοι της Διεύθυνσης Διεθνών Συναλλαγών που ορίζονται 
από το Διευθυντή της ίδιας Διεύθυνσης. 

Η ΠΔ/ΤΕ 1817/3.10.90 παραμένει σε ισχύ. 

Από την παρούσα πράξη δεν προκαλεΐται δαπάνη σε βά¬ 
ρος του κρατικού προϋπολογισμού. 

Η Πράξη αυτή ισχύει από τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 
-- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 144/31.8.94 (τ.Α') όπου δημοσιεύθηκε το 
Π.Δ. 263/31.8.1994 «Ένωση των κοινοτήτων Ν. Μηχανι- 
ώνας και Ν. Κερασιάς της Επαρχίας και του Νομού Θεσσα¬ 
λονίκης σε Δήμο Ν. Μηχανιώνας» γίνεται η παρακάτω 
διόρθωση σφάλματος: 

Στην παρ. 7 του προοιμίου του Π.Δ. 263/1994 αντί του 

εσφαλμένου «Την ..../1994 γνωμοδότηση.», τίθεται 

το ορθό «Την 501/1994 γνωμοδότηση.». 

(Από το Υπ. Εσωτερικών) 

ΕΘΝΙΚΟ ΤΥΠΟ ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕ Σ Π ΛΗΡΟΦΟΡΙΕ Σ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 15.000 

Δρχ. 

750 

β) 

» » » Β' 

» 30.000 

» 

1.500 

Υ) 

» » » Γ' 

» 10.000 

» 

500 

δ) 

» » » Δ' 

» 30.000 

» 

1.500 

ε) 

» » » Αναπτυξιακών Πράξεων 

» 20.000 

» 

1.000 

στ) 

» » » Ν.Π.Δ.Δ. 

» 10.000 

» 

500 

ζ) 

» » » ΠΑΡΑΡΤΗΜΑ 

» 5.000 

» 

250 

π) 

» » » Δελτ. Εμπ.& Βιομ. Ιδ. 

» 10.000 

» 

500 

θ) 

» » » Αν. Ειδικού Δικαστηρίου 

» 3.000 

» 

150 

0 

» » » Α.Ε. & Ε.Π.Ε. 

» 200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










